Der er gået meget snobberi og pyller i ridesporten, mange har glasdyr i stalden. Om trensen hedder OS eller Harald Nyborg er jeg ret sikker på, at hesten er ligeglad med, det samme gælder rytterens tøj. Men derfor synes jeg at man skylder dyret, at give den et bid der passer og en sadel der virker, det kan man også godt uden at bruge en formue på sadelmager osv... det er et spørgsmål om at sætte sig lidt ind i tingene. Om folk giver deres hest fuldfoder i dyre farvestrålende sække til en mill. eller hø, halm og en skovlfuld havre, der er jeg ret ligeglad med, jeg er selv så uansvarlig at bruge komineraler og give dem majsensilage som hyggegnask i de kolde måneder. Jeg synes så til gengæld ikke, at de betingelser din mors heste havde, lyder optimale. Man kan også give dyrene gode forhold, uden det koster en bondegård eller hedder noget dyrt. Hvad folk bruger på deres hest af penge, det kommer egentlig ikke rigtig nogle ved. Nogle går med Prada sko og LV tasker, eller samler frimærker, andre bruger penge på at give hestedyret massage. Så længe det er ens egne penge der går til formålet, så synes jeg ikke andre skal dømme på det.
Jeg kan egentlig godt følge dig lidt, trådstarter. MEN! som andre også er inde på, så er vi (heldigvis) blevet klogere idag - både hvad angår foder, udstyr, opstaldning mv. Da jeg fik Sani (min gamle hoppe på 18 år) for snart 14 år siden, stod hun på rideskole. Her fik hun halm, valset havre og nogle grønne piller, stod spiltov og igen foldtid = kolik, skrammer og en ret temperamentsfuld hest. GUDSKELOV gik det op for mig i en alder af 12 år, at det kunne jeg dælme da ikke byde min elskede hest! Hun blev flyttet efter et år på rideskole til en hyggelig lille privat stald. Her skulle jeg selv sørge for ALT. Nu fik hun masser af foldtid, rigtig foder og hø - også vigtigst af alt, hun blev enormt afbalanceret og rolig. Nu har Sani stået på gården i 12-13 år, og hun har det GODT. Jeg er lykkelig for, at jeg fik øjene op for, at der altså findes andre måder at holde hest på. Men, så skal det tilgengæld siges, at jeg ikke går op i, at jeg har det nyeste af det nyeste hvad angår udstyr mv. Sadlen jeg bruger, er 24 år gammel - og jeg bruger den til begge mine heste   Den ligger som den skal på begge heste - hvilket den selvfølgelig også skal. Mit udstyr er generelt gammelt, men det passer til hestene. Jeg rider ikke ret ofte (shame on me!), men så går jeg gerne en tur med hestene i stedet for. Mine heste får ikke alt muligt fancy foder - vitaminer og roepiller kommer man langt med og så selvfølgelig hø. Jeg synes det er vigtigst, at mine heste har det godt (masser af foldtid, god plads, god flok mv) end at jeg render rundt i det nyeste ridetøj, har det nyeste og dyreste udstyr. Og sådan tror jeg mange ryttere har det - og heldigvis for det 
Jo, det var ved Gud en hel del nemmere for 15 år siden...Ihvertfald for hesteejeren. Jeg ønsker nu ikke tiden tilbage, som du beskriver den og jeg tvivler stærkt på at hestene skulle ønske det... Jeg er enig med flere af de ovenstående, jeg kan ikke helt se det hellige i at folk foreslår ordentligt forder, sadeltjek,tandtjek, kiropraktor, dyrlæge, træning efter fornuftige principper etc. jeg forstårikke helt dem der evig og altid føler sig trådt over tæerne hvis en elelr anden kommer med et forslag i bedste mening, som de ikke selv lige havde overvejet. Så skal man straks have skudt i skoen, at man "klandre" andre for noget, eller kun er ude på at få nogen "ned med nakken". Det er ikke det det handler om, det er jo hestens velfærd de fleste af os er bekymret for førstog fremmest... Jeg har en gammel hest ,der blev fodret med lige dele halm og havre da han var ung. Det tror jeg næppe har gjort ham noget godt, og i dag kan jeg så bøvle med en kronisk forfangen hest   ... Jeg har lidt svært ved at se det negative ved vores øgede vidensniveau i dag...beklager.
Ja, der findes helligrøve herinde (sikket fint udtryk), så langt er jeg enig. Jeg vil nok være villig til at gå så langt, at jeg også ofte selv kan have mine hellige øjeblikke. Ja,   mennesker overdriver behandlingen af hesten, det vil jeg også godt medgive dig.  Men så er vi også færdig med at være enige. De fleste af de eksempler, du nævner, opfatter jeg nemlig overhovedet ikke som helligt, men som ganske almindelig anstændig, praktisk hensigtsmæssig pleje af hesten. Anstændig på den måde, at nogle former for ubehag, stress, sygdom eller decideret smerte, mener jeg ikke, at man kan tilbyde hesten med god samvittighed, jeg mener ikke, det er etisk forsvarligt. Herunder opfatter jeg fx fodring udelukkende med halm og korn, som medfører en betydelig sygdomsrisiko for hesten. Praktisk og hensigtsmæssig på den måde, at de fleste af os vel ønsker at hesten skal præstere på et eller andet niveau - omend, det bare er som en god skovturshest, eller i den modsatte grøft, når det er ambitioner om topniveau, der er på spil. I begge tilfælde og alt derimellem, mener jeg, at det er frygteligt upraktisk, hvis dårligt tilpasset udstyr eller manglende behandling af den ene eller anden art medfører, at hesten præsterer dårligere. Fx bliver "doven", "tøjledøv", eller bukker på skovturen. Eller får problemer med at præstere optimalt indenfor den sportsgren, hesten nu bruges til. Eller hvis den bliver syg i tide og utide pga. mangelfuld pleje. Både desværre og heldigvis, er det sjældent, at det giver et mærkbart rap over fingrene for hesteejeren, når man fravælger ordentlig pleje af hesten. Det leder desværre hesteejerne til at tro, at de gør det godt nok, bare fordi dyret ikke ligger med alle fire ben i vejret i boksen og raller. Og heldigvis, fordi verden er fyldt med hestefolk, der udsætter sine heste for høje risici for at pådrage sig de mest skrækkeligt smertefulde sygdomme, og det trods alt er heldigt, at det ikke er alle de heste, der bliver dødsyge. Jeg synes ikke, at ordentligt foder er et spørgsmål om hellighed eller snobberi. Jeg synes ikke, at ordentligt tilpasset udstyr er et spørgsmål om hellighed og snobberi. Jeg synes ikke, at tandlæge, kiropraktor, dyrlæge osv., når det er nødvendigt, er hellighed eller snobberi. Og jeg er helt enig, når folk siger, at har man ikke råd til de ting, har man ikke råd til at have hest (eller denne specifikke hest, hvis der er tale om et særlig dyr sygdomsforløb) /råd til at ride. Jeg synes måske, der er eksempler på, at nogle går helt amok og hælder alt muligt i hesten, som den strengt taget ikke har nogen nytte af. Jeg synes, det er unødvendigt, at overdænge hesten i smart udstyr, hvis primære funktion er at være smart. Jeg synes, at nogle hestemennesker måske tilkalder dyrlægen oftere end nødvendigt. Og dét synes jeg ikke, man kan tillade sig at pådutte andre som "den eneste sande måde at gøre tingene på".  Men jeg synes på den anden side heller ikke, at der er noget galt i, at give den slags til sin egen hest, hvis man ønsker at prioritere på dén måde. Og jeg synes ikke, der er noget galt i at ville dele sin glæde med andre, anbefale og fortælle om dem, så længe man ikke pådutter andre, at de nødvendigvis må fare ud og købe det samme lige nu og her.
Uha man skal passe på hvordan man får skrevet sådan et indlæg - og ærligt talt synes jeg ikke du slipper heldigt fra det! Hvorfor bruge sådan en tone, det forstår jeg ikke. Fordi man har en mening, behøver man jo ikke udbassunere den på den måde du gør og rakke ned på folk... Jeg er 36 og har genoptaget ridningen for nogle år siden efter en pause på mange mange år. Og ja, hold op det er blevet en kompliceret affære at have hest idag, men derfra og så til at sige at tingene var bedre da vi var børn - der er fandme langt! Jeg har selv lavet et indlæg om forskellene fra dengang og til nu, det var noget mere sobert og skrevet en dag, hvor jeg sad og drømte lidt tilbage og handlede nok lidt mere om hvor meget NEMMERE det var dengang (fordi vi ikke var klogere) Jeg synes helt ærligt det er noget ævl du skriver. Men du synes måske også at seler på bagsædet af bilerne er noget pjat, fordi at vi ikke havde dem i bilerne da vi var børn? Eller at det er ok at der er ptalater i legetøj til babyer for det var der også da vi var børn? At tingene har ændret sig er jo ikke ensbetydende med at det er dårligt, og jeg synes du langer ret hårdt ud efter folk, når du skriver at det hele skal være så perfekt. Og jo - folk herinde og andre steder har da nogle gange travlt, men det er enkelte og for mit vedkommende bliver de pillet ned før de kan nå at blinke. Men generelt synes jeg at sproget herinde for det meste er pænt og sobert og folk prøver virkelig at hjælpe hinanden. Og hvis du ikke kan lide at være her - ja så kan du jo bare lade være....
Jeg hører hvad du siger og forstår også din sarkasme. Godt skrevet og stadig så vi kan FORSTÅ og ikke misforstå det.
Forstår ikke hvorfor børn skal blandes ind i debatten ? Selvfølgelig skal man sørge for seletøj, trense mv. er tilpasset hesten; har man ikke selv forstand så find én som har. Mine heste har altid fået "ordentligt" foder og nej ikke foder i smarte sække til 250 kr stykket. Jeg synes det vigtigste er at tilgodese hestens basale behov og det er ikke smarte gamacher eller OS trense.
Godt at se nogen fatter budskabet og ikke overtolker, for ja jeg har nok overdrevet lidt, for ingen af vores heste havde hverken sadelsår eller mundsår af bid eller sadler der ikke passede, og jeg siger heller ikke at de ikke passede!!! jeg siger at de fik lov at gå med dem af vores sadler der nu engang lå bedst på ryggen af dem, der blev ikke hidkladt special folk der kunne rette op og ned, ej heller tilpasset og målt bid som der gøres idag... ingen af hestene led nød eller havde ondt! Jeg siger ikke at tingene dengang var nemmere men blot at folk bør åbne deres øjne lidt... Jeg kan nogen gange se måbene til når frk. skovtursrytter vælter div. blue hors tilskud i krikken og fodrer den som om den sku gå OL i morgen... bæstet er ved at revne og skider glad i sin 25 kg. hø bunke når den ikke kan æde mere... det bunder i misforstået godhed og at folk fodrer med hjertet og ikke med hjernen! Når man så bliver spurgt "hmm tror du nu sadlen ligge rigtigt? jeg synes den glider måske 2 cm frem når jeg rider".... er det jo svært ikke at reflektere over at hun rider max 15 min ned af vejen og tilbage igen fordi det regner og dyret fryser...sådan ca 8 mdr. årligt med det vejr vi har... "til dit brug synes jeg den ligger heeeeeelt fiiiiiint!...
Jamen, lykke, så er det jo dig, der overdriver og ikke os, der overfortolker   Men jeg har nu et bedre indtryk af dig efter dit sidste indlæg. Når man bruger ironi, er det altså bare vigtigt, at man er sikker på, at modtageren forstår det. Dvs, at du må tydeliggøre og tilpasse din ironi, så flertallet af HN's brugere kan forstå det, hvis du vil forståes. Ellers er der simpelthen tale om en kommunikationsfejl på din regning. Al sagt med venlighed i stemmen og forhåbentlig ikke en alt for belærende tone, for det er ikke meningen  Ja, og det er jo ikke usædvanligt, at folk faktisk mener det, når de skriver de eksempler, som du gør. Jeg husker en tråd for ikke så mange måneder siden med en dame, der skrev om vidunderlighederne ved, at fodre på netop halm og ingen hø, og som blev bakket op af en del mennesker. Og det er ikke det eneste eksempel. Ergo mener jeg, at det er helt plausibelt, at nogen herinde kunne tænke, at den slags var i orden.  Jeg mener så også, at det ikke er et problem med den slags forkælelse, du nævner i dit sidste indlæg, så længe det ikke skader hesten eller hæmmer den i at være hest - og man ikke føler, man er nødt til at pådutte andre sin overdrevne pyllerhed. Hesten er nok nærmest ligeglad med, om mor spilder sine penge, eller om den har 2 eller 5 dækner, bare de passer dens behov 
Juubiiii - jeg er en helligr#v. Sadel og trense skal passe, hestene har dækkener til en hver lejlighed, dyrlægen bliver tilkaldt ved behov, de får et dækkende fuldfoder og wrap, smeden er nøje udvalgt - fuldstændig lige som sadelmager, underviser og dyrlæge. Kvaliteten af det jeg køber er i top - og jeg har råd til det. Juuubiiii - jeg er en helligr#v. Og så har jeg et væmmeligt skummelt princip om, at jeg tager ingen dyr i min varetægt, uden at kunne give dem det de har brug for - ud fra hvad jeg synes er det rigtige. Juuubiii - jeg er en helligr#v. Og nu sidder helligr#ven og undre sig over hvad det kommer andre ved.  
Pony-mor... Du er sgi da ikke en helligrøv.... Dine heste går da ikke bidløs, bomløs og barfods...?? Næh nej, du har laaaaaangt endnu 
Egentlig er jeg ligeglad med, hvad folk mener om fancy udstyr, korrekt undervisning osv osv. Der hvor tråden hopper af for mig, er når hesteejere glemmer at det er et DYR de har med at gøre, og at de kommer til at menneskeliggøre den og derved overfører egne følelser til hesten. Som fx. hvis man selv går og fryser - ja så skal Lotte da have dækken på med det vuns, for så fryser den også! Og så skal den i øvrigt kun ud et par timer dagligt, for den gider jo egentlig ikke stå ude.. Den har det meget sjovere på sine 9m2 indenfor.. Den slags giver mig lyst til at ruske i folk. Lad hesten være hest!
Cat *May Ray* - øv nu troede jeg lige, at jeg var noget. Gælder det ikke bare lidt, at jeg kan give vaskeanvisning på en bomløs?  
Okai jeg må have misforstået hvad indlægget gik ud på  Jeg troede TS mente at NOGLE folk nemt flipper lidt ud hvis ja okai kommer med et eks. hvis nu jeg skriver : "Min hest har det her sår og så viser jeg et billede og så er der straks nogen der siger DEN SKAL TIL DYRLÆGE NUUUU .. og så er der andre der måske skriver ej du kan prøve med det og det. og så er der en der igen flipper og siger den skal sku til dyrlæge nu ellers er du dyremishandler!" Virkelig dårlig eks. men ja tror det er til at forstå hvad jeg mener. jeg troede indlægget gik ud på at der er for mange herinde der sidder bag skærmen og fortæller om at sådan og sådan skal man gøre og så snart der er det mindste, eller man måske undlader at skriver noget fordi ellers bliver ens indlæg 30 sider langt, så er man straks den værste dyremishandler. ( overdrivelse fremmer forståelsen) Jeg synes nemlig folk er liiidt for hurtige til at dømme andre herinde og siger at man ikk burde have hest osv. ...    jeg har måske bare misforstået meningen med indlægget totalt hehehe
... lærer man hele tiden noget nyt. Det kan man prøve at glemme, og holde fast i tanken om at "det er godt nok som jeg altid har gjort det" - eller man kan sige at ny viden kan gøre dagligdagen bedre for både hest og ejer. Med bedre fodring (= mere grovfoder og mindre havre og halm) er jeg sikker på at der er mange der slipper for kolik - og dermed dyre dyrlægebesøg, mistede heste og heste der gennemgår frygtelige smerter. Med en ordentligt tilpasset sadel kan hestene bedre leve op til det man beder dem om, og kan dermed give rytteren en bedre oplevelse (og måske holder hesten også længere) Ny viden er en god ting - det er også "ny" viden der gør at man f.eks. sender børnene til skoletandlægen og får dem til at børste tænder - i stedet for bare at spare op til at de skal have gebis i konfirmationsgave. Det fik man i mine bedsteforældres generation - og med TS's filosofi, kan man jo spørge sig selv om at hvis det var godt nok til dem, hvorfor er det så ikke godt nok til nutidens børn??? Jeg tager den "nye" viden til mig - men selvfølgelig ikke ukritisk. Der hvor JEG nok kan fremstå som helligr*v er der hvor jeg ser at folk har rigeligt råd til at bruge 100 vis af kroner på et pandebånd med bling eller smart mærkeridetøj - men når hesten f.eks. får muk - så skal den behandles med det billigste man kan finde. Der er mange der er lidt FOR optaget af det ydre - men ikke gemmer penge til det der reelt betyder noget (selv om det måske ikke kan ses af andre)
som markedet er nu - skal du nok ikke regne med mere end 8-10.000 hvis du er heldig. Helle
Hvis hun er velopdragen og udviser nogle okay midle og taktfaste gangarter - ville jeg sætte hende til 12.000.
Når du skriver renracet betyder det så at hun har rødt hestepas?
Jeg kender et haflingerstutteri der ikke kan sælge deres ridevante 4 års med nyt udstyr (de har også rideudstyrsbutik) for 14000, så jeg vil også sige 9-11000. Jeg har fx. en 6 års med rødt pas. Ude af form, men dejlig pony til 12000.
Olsen: Hun har ikke fået lavet papirer endnu, det skal lige siges jeg har ikke selv købt hende endnu, har lånt hende, og dem der ejer hende har ikke fået lavet papire på hende, de har selv avlet hende, de solgte hendes mor Menka, med hendes original papire og de har stadig hendes far Apollo som nu er vallak. Men hun blev først chippet dagen før jeg fik hende fordi jeg krævede hun blev chippet, vacc. og fik en ormekur. Men jeg tror ikke de lavede et pas på hende, når de nu var igang. Men hun er REN haflinger.
Specielt fordi det er en hoppe er det væsentlig for prisen om hun kan få papirer eller ej. Derfor spurgte jeg, da uden papirer er det ikke en haflinger, selvom det reelt er det  Hvad hun er værd er et spørgsmål om hvad den skal bruges til, afstamning, hvad den kan, hvordan den er sat sammen, temperament osv. Også er en smuk hest som regel dyrere end en anonymt udseende. Tillykke med din kommende hest.
Faldt lige over   annonce i DBA
Den var sjov - på overfladen... Derunder er den jo egentlig ganske alvorlig. En af mine bekendtes forældre forsøgte engang at sælge hendes lillebror - for sjov og alle incl lillebror var med på spøgen. Folk ringede da også på annoncen og spurgte om det var en ged  Jeg selv har prøvet at sælge min selvdisciplin/rygrad til en rimelig høj pris da den aldrig har været brugt. Ikke så meget som et bud, fik jeg.